Az elején csak arra gondoltam, hogy bántsam őt.
Mentálisan próbáltam bántani. Csak erre gondoltam.
Örültem, hogy megijedt.
ÉVENTE TÖBB MINT HÁROMMILLIÓ ZAKLATÁSOS ESET TÖRTÉNIK
AZ EGYESÜLT ÁLLAMOKBAN
KEVESEBB MINT EGYNEGYEDÜK NŐI ELKÖVETŐ
Mindenkiben kételkedtem. Mindenkiben.
Rémisztő.
Aki ezt csinálja, nem csak zavarni akar.
Megszállottak lesznek.
Nem tudtam, mi fog történni.
Tényleg azt hittem, meg fogok halni.
EZ A 241-2080-19-ES ZAKLATÁSI ÜGY TÖRTÉNETE
Egyszerűen táplálta a beteg szükségletemet…
Nem is tudom, mit, de táplált bennem valamit.
Mindenképpen bosszúnak nevezném.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
DALLAS, TEXAS ÁLLAM
Több ezer nővel foglalkoztam, akiket zaklattak.
De a női zaklatók nagyon ritkák.
Az esetek 80 százalékában
férfiak az elkövetők, a nők pedig az áldozatok.
LEMONDÓ NYILATKOZAT
Ez egy egyedi eset.
A zaklatás minden aspektusát kimeríti.
A viselkedésével egy bizonyos illetőt célzott meg,
és félelmet keltett.
De ez a konkrét eset megtorlásként is definiálható.
„Elkaplak. Ezért megfizetsz.”
„Megbánod, hogy kiszúrtál velem.” Ilyesmi.
Rendkívül veszélyes.
TYLER, TEXAS ÁLLAM
A nevem Jaclyn Feagin.
Zaklatással bűnével vádoltak.
Kelet-Texasban nőttem fel.
Vannak templomok és éttermek, és nem lehet mást csinálni,
mint templomba járni, enni és vásárolni.
Ha nem hiszel a keresztény Istenben, gonosz vagy.
A Bibliaövezetben a „vagy megszoksz, vagy megszöksz”-elv uralkodik.
A gyerekkorom határozottan nehéz volt.
Anyám volt az egyetlen, akire számíthattam.
Szóval, elég erős kötelék van köztünk.
LIBERTY 10/30 HÓKUSZ PÓKUSZ 15:00
11/12 MOE BANDY 19:00 11/19 RUTHIE FOSTER 20:00
2017 21 ÉVES KORÁBAN JACLYN MEGISMERTE A FÉRJÉT
KELET-TEXASI SZIMFONIKUS ZENEKAR
A férjemet egy közös barátunk által ismertem meg.
Elég intenzív kapcsolat volt.
Gyorsan követték egymást az események.
2018-ban megszületett a lányunk, majd 2019-ben összeházasodtunk.
A férjemnek volt egy fia az exétől,
aki amikor megtudta, hogy járunk, tudni akarta, a fia helyen van-e.
Mindjárt az elején közölte, ha bármelyiküket is bántom,
akkor megöl,
és hogy ez nem fenyegetés, hanem ígéret.
Még mindig éreztek valamit egymás iránt,
és látni, ahogy egy új lány beköltözik az exed otthonába
az exeddel és a fiaddal, az eléggé
nehéz lehet. Nehéz vele megbirkózni.
A nevem Sandra, és a texasi Flintben élek.
Jesse a volt párom.
„SANDRA” KÉRÉSÉRE AZ IDENTITÁSÁT ELREJTETTÜK
A SAJÁT MAGA ÉS CSALÁDJA VÉDELMÉBEN
ÉLVEZD AZ APRÓ DOLGOKAT
Tinédzserként találkoztunk.
Sok éven át barátok voltunk.
És 2012-ben úgy döntöttünk, hogy összeköltözünk.
2015 táján született egy gyönyörű kisfiunk.
Nem mindig értettünk mindenben egyet.
Ő ateista volt, én pedig vallásos.
Ezért 2016 végén szakítottunk.
JESSE NEM KÍVÁNT RÉSZT VENNI EBBEN A DOKUMENTUMFILMBEN
Pár hónappal azután, hogy szakítottunk, Jesse összejött Jaclynnel.
Nem a környéken lakott,
ezért nem ismertem túl jól.
Nagyon csendes volt, nagyon szelíd.
Nem bántam, hogy mással jár.
De azt igen, hogy hamar a fiam közelébe került,
és mindig aggódtam, hogy miatta…
a fiam háttérbe szorul majd.
2017. ÁPRILIS 1.
2017. ÁPRILIS 1-ÉN SANDRA ÉS JESSE FIA SÚLYOS BALESETET SZENVEDETT
Dolgoztam, amikor az unokatesóm felhívott.
Annyit mondott, hogy a fiam nem lélegzik,
és hogy menjek oda.
Menet közben felhívtam Jesse-t, és ő is odajött.
Előbb értünk a kórházba, mint a mentő.
Pár percig vártunk, míg az orvos bejött,
és elmondta, hogy a fiamnak nem ver a szíve,
mióta a mentőben van.
A fiam 2017. április 1-jén elhunyt.
Nem tudtam elfogadni, hogy meghalt.
Az egész életem szétesett.
A drog és az alkohol felé fordultam.
Többé már nem voltam önmagam.
Minden nap szenvedtem…
hogy felkeljek-e, és…
éljem ezt az életet,
vagy csak simán adjam fel.
És tudom, hogy Jesse is ugyanúgy szenvedett, mint én.
Miután a fiuk meghalt…
az anyukája…
Tudom, hogy gyászolt, és tökéletesen megértem.
Sok üzenetet váltottak a férjemmel.
Arra gyanakodtam, hogy újra össze akarnak jönni,
vagy helyrehozni a kapcsolatukat.
Ez éket vert közénk.
Én elbizonytalanodtam, ő pedig folyton védekezett,
ezért sokszor leskelődtem és kutakodtam utána,
és sok minden más is kiderült.
Mindezek után nagyon ingataggá vált a kapcsolatunk.
Úgy döntöttem, meg kell húznom a határokat a házasságunk érdekében.
És az egyik határ az exével volt kapcsolatos.
Csak a fiukról beszélhetnek, semmi másról.
Ez a lánynak nem tetszett.
Miután a fiam meghalt, Jaclynnel nem beszéltünk.
A fiam temetésén
zavarta, hogy Jesse-vel egymás mellett állunk,
és megfogtam Jesse kezét vigaszképpen.
EAST LAKE BAPTISTA EGYHÁZ
A temetés közepén kisétált,
mert annyira féltékeny volt.
Ez már egy intő jel volt.
A temetés után teltek a hetek.
Jaclyn nem akarta, hogy Jesse-vel beszéljünk.
Szerinte még éreztünk valamit egymás iránt,
ami természetes ennyi idő után,
és hogy elvesztettük a közös gyerekünket,
persze hogy voltak érzéseink.
Ahogy Jesse-vel beszélgettünk, nem csoda, hogy Jaclyn elbizonytalanodott.
Ez egy olyan kötelék, amit…
nem lehet elszakítani.
Letiltottam Sandrát a férjem közösségi felületein,
így nem tudott kapcsolatba lépni a férjemmel.
Sandrának volt egy barátnője.
Küldött egy képet a barátnőjéről melltartóban és bugyiban a férjemnek.
Én meg erre: „Ha csak a fiatokról beszélgettek,
mit keres a barátnőd képe a férjem üzenetei között?”
És ekkor elfajultak a dolgok.
Nem emlékszem, milyen szavakkal illetett,
de ezt tette.
Küldtem Jesse-nek egy másik lányról is képet.
Nem magamról, hanem egy másik nőről.
Elkezdett flörtölni.
És lehet, hogy én is…
flörtöltem vele, de nem azért, hogy visszaszerezzem.
VASÚTI ÁTKELŐ
Jaclyn üzent nekem.
Nagyon agresszív volt.
Fenyegetve érezte magát.
Veszekedni akart.
Vitát provokált.
Én nem igazán akartam vitatkozni vele,
ezért annyit mondtam:
„Elcsesztem.”
„De addig beszélgetek vele, amíg ő szóba áll velem.”
Ami szerintem feldühítette.
Ekkor beszéltem utoljára Jaclynnel.
Jöttek az üzenetek.
Nagyon csúnya üzenetek.
Elpattant bennem valami.
Mintha egy kapcsoló átbillent volna.
Úgy döntöttem, bosszút állok.
A GYANÚ ELKERÜLÉSE ÉRDEKÉBEN JACLYN TÖBB MINT EGY ÉVET VÁRT,
MIELŐTT LÉPÉSEKET TETT VOLNA SANDRÁVAL SZEMBEN
2019-RE SANDRA MEGHÁZASODOTT, ÉS ISMÉT GYEREKE SZÜLETETT
Csak rá akartam ijeszteni.
Névtelenül otthagyni tárgyakat, ijesztő dolgokat a háza előtt,
hogy azon tűnődjön: „Ki tette ezt? Valaki figyel?”
Hogy mentálisan kiborítsam.
SZIA!
Először egy nagyon egyszerű dolgot készítettem.
Egy darab papírra tettem a képét, és ráírtam a nevét.
És azt hiszem,
hogy egy pentagrammát rajzoltam az arcára piros filccel.
2019 JÚNIUS 2019. JÚNIUS 15-ÉN
JACLYN ELVITTE A TÁRGYAT SANDRA HÁZÁHOZ
Az első tárgyat hajnali egy körül vittem el hozzá,
és útközben határozottan ideges voltam.
Tudtam, hogy rosszat teszek, de azért végigcsináltam.
Igen, baromi jó érzés volt,
mintha…
Nem is tudom, mit éreztem.
Csak jó érzés volt otthagyni,
tudván, hogy másnap reggel felébred,
és azon fog gondolkozni, ki tette ezt.
Dolgozni indultam, kinyitottam a bejárati ajtót,
ott volt egy papír a fényképemmel, amire egy pentagrammát rajzoltak.
SZIA!
Volt rajta egy elégett gyertyacsonk,
azzal, hogy: „Szia, Sandra!”
Ott hevert a földön.
Összeszorult a gyomrom.
Nem tudtam, ki tette oda.
Nem értettem, miért tenne ilyet bárki.
Pánikba estem.
Felkeltettem a férjemet, és megmutattam neki.
A gyerekeink is ott voltak,
vigyáznunk kellett, nehogy odajöjjenek és meglássák,
mert nem akartam ennek kitenni őket.
A férjem hívta a zsarukat.
Megijedtem. Fenyegetve éreztem magam.
Úgy éreztem, valaki követ, akit nem vettem észre.
Emlékszem, hogy aznap reggel remegve mentem dolgozni,
és minden elhaladó kocsit megfigyeltem,
ahogy minden felém közelítő embert is,
és próbáltam rájönni, vajon ki tehette ezt.
Végig ezen agyaltam,
és csak…
Rémisztő volt az egész.
A következő pár napban csak erre tudtam gondolni.
Csak azon gondolkoztam,
hogy vajon megijedt-e.
Szóval, igen…
durva gondolatok keringtek róla a fejemben.
Nem tudom, miért kerített hatalmába a megszállottság.
Csak megtörtént. Talán, mert
próbáltam rájönni, mi az, ami benne megvan, és amit a férjem akar.
Aztán, amikor az a kellemes érzés elmúlt,
akkor kezdtem el a második támadást tervezni, vagy nem tudom, minek nevezzem.
Nem emlékszem, mit vittem oda másodjára.
Volt egy kis zsinegem, amiből egy babaszerűséget csináltam.
A fejébe és a szívébe tűket döftem,
egy üveget megtömtem temetői földdel,
és lezártam.
Aztán szimbólumokat festettem az üvegre.
Igazából nem tudom megmondani, ezek a jelek mit jelentenek.
De azt tudom, hogy a boszorkányhithez van köze.
De azt is tudtam, hogy ő keresztény,
úgyhogy neki különösen ijesztő, ha ilyet talál az ajtaja előtt.
Én ha ilyet találnék a tornácomon, megrémülnék.
Hagytak egy homokkal teli üveget
és egy vudubabát, aminek az arcába és a szívébe tűket döftek.
A monogramomat és a születésnapomat vörös festékkel ráírták az üvegre,
pár sátáni szimbólummal együtt.
Ez két nappal a fiam születésnapja előtt történt,
szóval a tettes ezt jól tudta,
ahogy azt is, hogy ilyenkor sebezhető vagyok, és gyászolok.
Az időzítés miatt borzasztóan érintett. Ez…
Ez gonoszság.
Meg akartak büntetni valamiért, de nem tudtam, miért.
Emiatt rettegtem a legjobban,
mert nem tudtam, ki lehet ennyire kegyetlen.
Otthon ültem,
azon gondolkodtam, mennyire fél,
és arra gondoltam, hogy nem ijesztettem meg eléggé.
Azt akartam, hogy tudja,
hogy figyelik.
Ezt akartam benne fokozni.
Ezért csináltam egy ál Facebook-profilt az egyik régi munkatársa nevében,
és fogtam az egyik privát fotóját, amit más nem szerezhet meg,
hacsak nem vagytok barátok a közösségi médiában.
Kinyomtattam ezt a képet, és egy tekercshez kötöttem,
kigugliztam valami latin átkot,
ezt felírtam egy tekercsre, amihez hozzáraktam a képét,
és a kocsiján hagytam.
Emlékszem, a latin átoknak köze volt
a pestishez és a vérontáshoz.
Ennél többet nem tudok róla.
Nem memorizáltam, vagy ilyesmi.
A tudatában voltam annak,
hogy bűncselekményt követek el.
Nem vettem olyan komolyan, mint kellett volna.
A férjem és én habozás nélkül hívtuk a zsarukat,
akik kijöttek, és lefoglalták a tekercset.
Küldtek képeket arról, hogy mi áll benne:
egy latin nyelven írt varázsige.
Az volt a lényege, hogy holtan akar látni.
Úgy éreztem, sohasem fogják elkapni az illetőt.
A félelmem egyre fokozódott.
Biztos voltam benne, hogy valaki elrontja a kocsimat,
és miközben a gyerekeimet az oviba viszem,
a fékek feladják a szolgálatot…
vagy ilyesmi.
Annyira féltem, hogy valaki meg akar ölni,
és a gyerekeimnek is baja esik közben.
Tizenhárom, majdnem 14 éve vagyok rendőr.
És láttam, hogy mire képesek az emberek.
Zaklatás esetén nem tudni, ki meddig képes elmenni.
Kicsinyesen indul, de aztán halál is lehet a vége.
Josh Hill vagyok, és én voltam az ügy főnyomozója.
Mielőtt hozzám került az ügy, azt hiszem,
öt másik esetben hívta az áldozat a rendőrséget,
hogy jelentse ezt a fajta viselkedést.
Az én dolgom volt megvédeni Sandrát és a családját.
Kezdetben nem tudtuk, ki lehet a tettes,
de aztán, amikor Sandrát kihallgattam az irodámban,
akkor egyből összeállt a kép.
A RENDŐRSÉGGEL FOLYTATOTT BESZÉLGETÉSEK UTÁN
BIZTONSÁGI KAMERÁKAT TELEPÍTETTEK SANDRA OTTHONÁBA
A mai dátum: 2019. október 11. Reggel 8:30.
A kihallgatás alanya: *****.
Hivatkozás a 22280-as ügyre.
2019. OKTÓBER 11.
2019. OKTÓBER 11-ÉN HILL NYOMOZÓ ÉS SANDRA
MEGNÉZTE A LEGUTÓBBI FELVÉTELEKET
Meg akartam mutatni, mit láttam.
Megkérném, hogy nézze meg…
Segítsen azzal, hogy megnézi,
hogy ugyanazt látjuk-e.
A FELVÉTELEKEN LÁTSZIK EGY JÁRMŰ, AMI MEGÁLL SANDRA HÁZÁNÁL
Ez egy kis egyterű autó.
- Kié az autó? - Ez Jesse-é.
Jesse-é.
Hogy hívják a feleségét?
Ó! Jaclynnek.
J-A-C-L-Y-N, Jaclyn?
Ez az autójuk. Az ő kocsijuk. Úgy értem, más kizárt.
A FELVÉTELEN LÉVŐ SZEMÉLY KISZÁLLT A KOCSIBÓL, ÉS LETETT VALAMIT A HÁZNÁL
A testalkata… Nem ismerem az exét,
de ennek az illetőnek lányos a járása.
Látszik, ahogy a karját himbálja.
És a csípője mozgásából is látszik, hogy nő az illető.
A kar himbálózása. Ez egy nő.
A FELVÉTELBŐL KIDERÜLT, HOGY A NŐ NEM EGYEDÜL CSELEKEDETT
A MÁSIK SZEMÉLY A KOCSIBAN MARADT
Több nyomon indultam,
és próbáltam összerakni a kirakóst,
miközben a tárgyak eredetét kutattam.
Így jutottam el Jaclyn kihallgatásáig.
2019 OKTÓBER
2019 NOVEMBER
2019. NOVEMBER 6-ÁN HILL NYOMOZÓ KIKÉRDEZTE JACLYNT AZ OTTHONÁBAN
Bocs, hogy felébresztettem.
Későn ért haza? Mikor végzett?
Fél tízkor.
Nagyon érdekes beszélgetés volt.
Tudom, hogy tudja, miért vagyunk itt.
Vagy tagadja?
Mert vannak kamerafelvételek.
Rendben, nem fogok hazudni.
Az egész olyan hülyeség, mert…
Igen, szórakoztam vele.
JACLYNT ARRA KÉRTÉK, HOGY MONDJA MEG, KI VOLT A TÁRSA
Szóval Jesse kísérte el, amikor ezt csinálta?
- Az anyukám. - Értem.
- Ő is itt van? - Igen.
Beszélhetnék vele is?
- Szólok neki. - Köszönöm.
Ekkor alakult ki bennem egyfajta érzelmi kötődés,
mert apaként és férjként a családom védelme a legfontosabb.
Egy anya asszisztált és segített ebben
a felnőtt lányának.
Ez mindenképpen változtatott a felálláson.
AZ INCIDENSEK IDEJÉN
JACLYN EGY ÉVE AZ ANYJÁVAL, KRISTIVEL ÉLT
Helló! Önt is felébresztettük?
Ébren voltam, és élveztem a csendet.
- Sajnálom. Josh vagyok. - Üdv!
A seriffhivataltól jöttem.
Beszéltem Jesse-vel és a lányával,
úgyhogy ismerem a történetet.
De kíváncsi lennék, hogy a lánya elmondta, miért?
Elmondta, hogy miért csinálják?
- Igen, tudtam, mi történt. - Oké.
Elmondtam neki, mi a helyzet. Elmagyaráztam neki a vádakat.
És önelégülten mosolygott.
Nem mondom meg, milyen szülő legyen. Tudom, hogy történtek dolgok.
- Igen! - Nem vagyok naiv.
Igazából azt hittem, hogy vicces,
és hogy ebből majd tanul, és végre békén hagyja őket.
Ezért mentem vele.
Ahogy Jaclyn, ő is elbagatellizálja. „Csak vicc volt.”
Sajnálom, de ez nem vicces.
Ez hosszan tartó és folyamatos kínzás, sanyargatás, zaklatás,
bosszantás volt, ami végül Sandrát és a családját
közvetlen halálfélelembe sodorta.
Kristi Ferguson vagyok,
a lányom pedig Jaclyn Feagin.
Amikor Jaclyn fiatalabb volt, hagyta, hogy átgázoljanak rajta.
Folyton azt kérdezgettem:
„Miért hagyod, hogy az illető ezt tegye veled?”
Évekbe telt, mire elértük, hogy megrendelje a saját ételét,
mert olyan félénk és csendes volt.
Most már előbb haragra gerjed, hála az égnek.
De általában sok minden kell ahhoz, hogy valami felbosszantsa.
Nem emlékszem, honnan jött az ötlet.
Lehet, hogy egy filmből vettük.
De egyik este beszélgettünk, és ő azt mondta:
„Egyszer ennek az egésznek ki kell derülnie.”
Elege lett a sok hazugságból.
Arról volt szó, hogy betelt nála a pohár.
Azt mondta: „Talán, ha egy kicsit megpiszkálom,
lehet, hogy konfrontálódni fogunk,
és végre minden napvilágra kerül.”
Azt javasoltam, hogy kopogjon be hozzá,
de a lányom úgy érezte, ezzel nem lesz vége.
RENDŐRSÉGI VIDEÓFELVÉTEL
Őszintén szólva, amikor letartóztattak,
nagyon dühös lettem.
Megdöbbentem azon,
hogy pár tárgy miatt ekkora felhajtást csinálnak.
Arra gondoltunk, hogy ez nem más, mint egy kis bosszantás.
Azzal a szándékkal mentünk bele, hogy elkapjanak?
Nem.
Senki sem akart ártani senkinek.
Sem én, sem a lányom.
Úgy gondoltam, vicces volt.
Úgy tudom, hogy azt mondták,
féltették az életüket, a gyerekeiket.
Gondolom, azért reagált így, mert keresztény volt,
és ez a dolog megrémisztette.
Az egész helyzet.
Ezért mondom, hogy szerintem csak felfújták a dolgot.
2019 NOVEMBER
2019. NOVEMBER 8-ÁN JACLYNT ÉS KRISTIT LETARTÓZTATTÁK ÉS ZAKLATÁSSAL VÁDOLTÁK
Hogy Texasban egy ügyet zaklatásnak minősítsenek,
szükség van egy olyan áldozatra, akinek az a meggyőződése,
hogy valamiféle veszélyben van.
Aztán meg kell állapítani, hogy mi a szándéka a zaklatónak.
Azért történt, hogy megrémissze, fenyegesse, zaklassa az illetőt?
Ez az eset minden szempontnak megfelel.
LETARTÓZTATÁSI PARANCS
A nevem Heath Chamness.
A texasi Smith megyében én vagyok az egyik kerületi ügyész.
Ezzel az üggyel pedig engem bíztak meg.
Már előtte is volt pár zaklatási ügyem.
De ez az ügy kicsit más,
mert a két vádlott anya és lánya.
Sosem tagadták a bűnösségüket,
de elbagatellizálták azzal, hogy:
„Csak ugratás volt, nem gondoltuk komolyan.”
És ez nem változtat azon a tényen,
hogy zaklatás bűncselekményét követték el.
TEXAS ÁLLAMBAN
A ZAKLATÁSÉRT ÁLTALÁBAN BÖRTÖNBÜNTETÉS JÁR
Végül beszéltem az áldozattal, aki szerette volna, ha békén hagyják.
Békét akart.
Szóval Jaclyn és Kristina számára ajánlatot tettem.
Vádalkut ajánlottam.
Mindkettejüknek három év börtönt ajánlottam,
vagy nyolc év letöltendő közmunkát.
Mindketten ez utóbbit választották.
Elmondhatom, hogy a próbaidő ebben a megyében egyáltalán nem könnyű.
Rendszeres drogteszt van. Közmunkát kell végezni.
Különböző programok vannak,
amiket a bűncselekmény típusától tesznek függővé.
Tehát, ha valaki azt hiszi, hogy ez egyfajta könnyebbség
az átlagembernek, az téved.
Felborít mindent.
Megváltoztatja az életed.
A PRÓBAIDŐ IDEJE ALATT JACLYN ÉS KRISTI
NEM VEHETI FEL A KAPCSOLATOT SANDRÁVAL
JACLYN ÉS KRISTI EGYMÁSSAL SEM BESZÉLHET
TEXAS ÁLLAM
Mivel vádlott-társak voltak,
ezért megtiltottuk nekik, hogy kapcsolatba lépjenek egymással,
vagy az áldozattal.
Ha némi megbánást tanúsítottak volna,
talán mi is engedékenyebbek lettünk volna.
De mindezek után
még mindig úgy hiszik, vicces volt.
És mivel nem ismerik fel
a tettük súlyosságát és jelentőségét,
nem hiszem, hogy kommunikálniuk kellene egymással.
Ennyire egyszerű.
Az ítélet miatt nem beszélhetek a lányommal.
Addig egy házban éltünk, de most már szóba sem állhattunk egymással.
Ez nagyon nehéz helyzet.
Vajon példát statuáltak velünk? Persze.
Spirituális ember vagyok,
de nem hiszek a szervezett vallásban,
és úgy érzem, meg akartak leckéztetni.
Megmutatták, hogy ha nem osztozom a keresztény hitükben,
akkor megbüntetnek.
Szerintem ez egyáltalán nem volt zaklatás.
Itt nem lehetsz más,
mint egy engedelmes keresztény.
JACLYN ÉS KRISTI ÍTÉLETÉRŐL ELŐSZÖR A HELYI ÚJSÁGOK ÍRTAK,
MAJD BEKERÜLT AZ ORSZÁGOS HÍREKBE IS
STOP ÁLLJ MEG
JACLYN FEAGIN FLINT TX
Nem tudtam, hogy a híradókba is bekerült az ügy,
amíg a munkahelyemen ebédelni mentem,
és láttam, hogy rengeteg nem fogadott hívásom van.
„Mi történt? Menj fel a Facebookra!”
MOST VÁROK…
Mivel a texasi Bibliaövezetben voltunk, ezért ha boszorkánynak,
vudunak, sátánistának hívnak, annál rosszabb nem is létezik.
Voltak, akik azt mondták, hogy halált érdemelnénk,
és hogy diliházban lenne a helyünk.
Mindenféle őrültséget.
Kívülállóként nézve
megértem, miért ítélnek el minket,
de igazságtalannak éreztem őket.
Úgy érzem, nagyon egyoldalú történet volt,
és úgy tüntették fel…
mint egy ártatlan lány elleni durva támadást.
GENESIS NŐI MENEDÉKHELY ÉS TÁMOGATÁS
Azt hiszem, az eset azért volt durva,
mert a Miss Feagin által választott eszközöknek
a boszorkánysághoz és a sátánimádathoz volt közük.
És mindezt alaposan kitervelték,
mert ismerték az áldozatot.
A zaklató ismeri a személyt.
Ha a hitem a legfontosabb,
akkor egy bántalmazó vagy zaklató ezt veszi célba.
És ezt láttam Jaclyn esetében is,
hogy a keresztény áldozatán akart bosszút állni.
Volt pár megjegyzés arról, hogy a dolgok milyen hatással voltak az áldozatra.
De az igazság az, hogy nem érdekel.
Nem érdekel, hogyan hatott rá.
Szerintem eltúlozta az egészet,
és olyanokat állított, amik meg sem történtek.
És ez szörnyen fog hangzani.
Nem érdekel, hogy halott vagy él. Ő nem az életem része.
A legtöbb zaklató minimalizálja a tetteit.
„Nem lehetett akkora ügy. Túl nagy ügyet csinálsz ebből.”
„Olyan hisztis vagy. Miért vagy…”
„Miért hívtad a rendőrséget? Ez hülyeség. Hülye vagy.”
Ez a minimalizálás.
Mást hibáztat, mondván:
„Ez a te problémád, mert ez nem akkora dolog.”
Honnan tudhatná, mit érzett az áldozat?
Nem az elkövető dönti el,
milyen hatással volt valaki más életére.
Körülbelül két év telt el,
és még mindig sokkhatás alatt állok.
És a félelemtől lehet, hogy soha többé nem szabadulok.
A próbaidő szerintem nem volt elég.
Szerintem jobb lenne,
ha börtönben ülnének, hogy átgondolják a tetteiket.
Az igazságszolgáltatás nem veszi olyan komolyan a zaklatást, mint kéne.
A zaklató nem egy távcsővel a bokorban kukkoló férfi.
Bárki lehet. Sosem tudhatjuk, ki mire képes.
Úgy érzem, szerencsésen megúsztam.
BÁR A SANDRÁVAL VALÓ ÉRINTKEZÉSTŐL ELTILTOTTÁK,
JACLYN MÁR RÁJÖTT, MILYEN HATÁST VÁLTOTTAK KI TETTEI
Erőt vettem magamon, hogy elolvassam a híreket,
és akkor tudtam meg, hogy Sandra pszichológushoz jár,
mert traumatizálták az események.
Azt hittem, miután rájött, hogy én voltam,
már nem vette komolyan a dolgot.
És majd szépen minden elmúlik.
Nem hittem, hogy tartós trauma vagy fájdalom lesz a vége.
De most már tudom, hogy traumaként érte az, amit tettem.
Már elhiszem.
Nincs elég bocsánatkérés a világon ahhoz, hogy semmissé tegyem a dolgot.
Negatívan befolyásoltam az életét.
És együtt kell élnem azzal, amit tettem,
ahogy neki is azzal, amit én tettem vele.
De teljes mértékben megbántam.
A feliratot fordította: Latkóczi Barbara